EIROPAS KOMISIJA Briselē, 23.5.2018 COM(2018) 282 final KOMISIJAS PAZIŅOJUMS PADOMEI UN EIROPAS PARLAMENTAM Finanšu shēmas tehniskās korekcijas 2019. gadam atbilstoši NKI izmaiņām (EKS 2010) (6. pants Padomes Regulā Nr. 1311/2013, ar ko nosaka daudzgadu finanšu shēmu 2014.-2020. gadam)



Ievads DFS regulā, kurā grozījumi izdarīti ar Padomes 2015. gada 21. aprīļa Regulu (ES, Euratom) Nr. 2015/623 un kura pielāgota ar 2018. gadam paredzētajām tehniskajām korekcijām, ir iekļauta finanšu shēmas tabula 28 ES dalībvalstīm laikposmam no 2014. gada līdz 2020. gadam, izsakot 2011. gada cenās (1. tabula). Saskaņā ar DFS regulas 6. panta 1. punktu Komisija katru gadu pirms budžeta procedūras n+1 gadam veic tehniskās korekcijas daudzgadu finanšu shēmā (DFS) atbilstoši ES nacionālā kopienākuma (NKI) un cenu izmaiņām un paziņo iznākumu Padomei un Eiropas Parlamentam. Attiecībā uz cenām izdevumu maksimālo apjomu faktiskajās cenās nosaka, pielietojot DFS regulas 6. panta 2. punktā paredzēto fiksēto gada deflatoru 2 % apmērā. Attiecībā uz NKI izmaiņām šajā paziņojumā ir ņemtas vērā jaunākās pieejamās ekonomikas prognozes. Tajā pašā laikā Komisija aprēķina rezervi, kas ir pieejama līdz pašu resursu maksimālajam apjomam, kurš noteikts saskaņā ar Lēmumu 2014/335/ES, Euratom (2014. gada PRL), DFS regulas 13. pantā paredzētās neparedzēto izdevumu rezerves absolūto summu, 5. pantā paredzēto maksājumu vispārējo rezervi un 14. pantā paredzēto vispārējo rezervi saistībām. Turklāt maksimālo apakšsummu 2. izdevumu kategorijā ar tirgu saistītajiem izdevumiem un tiešajiem maksājumiem koriģē pēc pārvietojumiem starp I pīlāru un lauku attīstības programmām. Līdz ar 2014. gada PRL stāšanos spēkā pašu resursu maksimālo apjomu un saistību apropriāciju maksimālo apjomu pielāgoja jaunajiem NKI datiem saskaņā ar Eiropas kontu sistēmu (EKS 2010). Pašu resursu maksimālais apjoms šobrīd ir noteikts 1,20 % apmērā no NKI (iepriekš 1,23 %) un saistību maksimālais apjoms – 1,26 % apmērā no NKI (iepriekš 1,29 %). Apvienotā Karaliste ir paziņojusi par savu nodomu saskaņā ar LES 50. pantu 2019. gada 30. martā izstāties no Eiropas Savienības. Tomēr šīs tehniskās korekcijas nolūkā Apvienotā Karaliste tiek skaitīta kā dalībvalsts. Eiropas Savienības un Apvienotās Karalistes valdības sarunu vedēju kopīgā ziņojuma 59. punktā un Komisijas paziņojumā Eiropadomei paredzēts, ka “Apvienotā Karaliste dos ieguldījumu un piedalīsies Savienības 2019. un 2020. gada budžeta izpildē tā, it kā joprojām būtu Savienības sastāvā.” Šā paziņojuma mērķis ir sniegt Padomei un Eiropas Parlamentam tehnisko korekciju rezultātus (28 ES dalībvalstīm) 2019. gadam saskaņā ar DFS regulas 6. pantu. 2.DFS tabulas korekciju noteikumi (Pielikuma 1. un 2. tabula) 1. tabulā atspoguļota finanšu shēma 28 ES dalībvalstīm 2011. gada cenās, kuras norādītas DFS regulas I pielikumā, kas koriģēts saskaņā ar 3. panta 1. punktu un 5. pantu. 2. tabulā ir atspoguļota finanšu shēma 28 ES dalībvalstīm ar korekcijām 2019. gadam (t. i., faktiskajās cenās). Finanšu shēma, kas izteikta procentos no NKI, ir atjaunināta saskaņā ar jaunākajām pieejamajām ekonomikas prognozēm (2018. gada pavasarī) un ir koriģēta atbilstoši DFS regulas 3. panta 1. punktam un 5. pantam. 2.1.Kopējā NKI summa Atbilstoši jaunākajām pieejamajām prognozēm NKI 2019. gadā ir noteikts 16 489 019 miljonu euro apmērā faktiskajās cenās 28 ES dalībvalstīm. Saskaņā ar DFS regulas 6. panta 4. punktu attiecībā uz attiecīgo gadu netiek veiktas citas tehniskas korekcijas ne attiecīgajā gadā, ne arī kā ex post korekcijas turpmākajos gados. Tāpēc tikai informatīviem nolūkiem atjauninātais NKI 2014. gadam saskaņā ar EKS 2010 ir noteikts 14 029 175 miljonu euro apmērā, 2015. gadam – 14 716 840 miljonu euro apmērā, 2016. gadam – 14 847 036 miljonu euro apmērā, 2017. gadam – 15 294 451 miljona euro apmērā un 2018. gadam – 15 892 594 miljonu euro apmērā. Tā paša iemesla dēļ pašu resursu maksimālais apjoms, kas pašreiz ir noteikts 1,20 % apmērā no NKI (EKS 2010), pielikumā iekļautajā DFS tabulā tiek koriģēts tikai, sākot no 2018. gada. Attiecībā uz 2017. gadu un iepriekšējiem gadiem pašu resursu maksimālais apjoms ir noteikts 1,23 % apmērā no NKI, pamatojoties uz EKS 95. 2.2.Daudzgadu finanšu shēmā 2019. gadam izdarīto tehnisko korekciju galvenie rezultāti Kopējais maksimālais apjoms saistību apropriācijām 2019. gadam (164 123 miljoni euro) atbilst 1,00 % no NKI. Attiecīgais kopējais maksimālais apjoms maksājumu apropriācijām (166 709 miljoni euro) ir 1,01 % no NKI. Pamatojoties uz jaunākajām ekonomikas prognozēm, paliek rezerve, kas ir mazāka par 1,20 % no pašu resursu maksimālā apjoma 31 159 miljonu euro apmērā (0,19 % no NKI ES 28 dalībvalstīm). 2.3.2. izdevumu kategorijas maksimālās apakšsummas korekcija Saskaņā ar DFS regulas 3. panta 1. punktu maksimālo apakšsummu 2. izdevumu kategorijā ar tirgu saistītajiem izdevumiem un tiešajiem maksājumiem (pirmais pīlārs) laikposmā no 2014. gada līdz 2020. gadam koriģē pēc pārvietojumiem starp pirmo un otro pīlāru un lauku attīstības programmām saskaņā ar tiesību aktu, kas paredz šādus pārvietojumus. 2. izdevumu kategorijas maksimālo apjomu kopsumma nemainās. Pirmā korekcija: 2. izdevumu kategorijas maksimālā apakšsumma pirmo reizi tika koriģēta 2015. gada DFS tehniskajā korekcijā. Šī korekcija, kā parādīts turpmāk redzamajā pirmajā tabulā, ir atspoguļota Komisijas Īstenošanas regulā (ES) Nr. 367/2014 (2014. gada 10. aprīlis). Otrā korekcija: divas pārvietojumu kārtas starp abiem KLP pīlāriem tika atspoguļotas DFS tehniskajā korekcijā attiecībā uz 2016. gadu (skatīt otro tabulu). Šie pārvietojumi attiecās uz elastīgumu starp pīlāriem saskaņā ar Padomes Regulas (EK) Nr. 73/2009 136. panta a) punktu un Regulas (ES) Nr. 1307/2013 14. pantu, kā arī uz tiešo maksājumu samazinājumu paredzamo rezultātu saskaņā ar pēdējās minētās regulas 7. panta 2. punktu. Pirmās kārtas pārvietojumi ir izklāstīti Komisijas Deleģētajā regulā (ES) Nr. 994/2014 (2014. gada 13. maijs) un Komisijas Īstenošanas regulā (ES) Nr. 1089/2014 (2014. gada 16. oktobris). Otrās kārtas pārvietojumi ir izklāstīti Komisijas Deleģētajā regulā (ES) Nr. 1378/2014 (2014. gada 17. oktobris) un Komisijas Īstenošanas regulā (ES) Nr. 2015/141 (2015. gada 29. janvāris).

Neparedzēta neliela korekcija tika veikta, kad tiesību akti, ar kuriem īsteno Savienības noteikumus par tiešajiem maksājumiem, Velsā atcēla 2015. gadā ar valsts tiesas izdotu rīkojumu. Šīs izmaiņas ir izklāstītas Komisijas Deleģētajā regulā (ES) Nr. 2016/142 (2015. gada 2. decembris) un atspoguļotas Komisijas Īstenošanas regulā 2016/257 (2016. gada 24. februāris). Pēdējā līdzekļu pārvietošanas kārta starp pīlāriem attiecībā uz 2019. un 2020. finanšu gadu tika paziņota Komisijai līdz 2017. gada 1. augustam un ir izklāstīta Komisijas Deleģētajā regulā (ES) Nr. 2018/162 (2017. gada 23. novembris) un atspoguļojas Komisijas 2018. gada 19. februāra Īstenošanas regulā 2018/288 (skat. turpmāk tabulā). 2. izdevumu kategorijas maksimālās apakšsummas izmaiņas faktiskajās cenās ir jāpārvērš 2011. gada cenās, lai tehniski koriģētu DFS tabulu 2011. gada cenās. Šim nolūkam ELGF neto atlikums vispirms tiek pārvērsts 2011. gada cenās, izmantojot fiksēto 2 % deflatoru. Pēc tam tas tiek noapaļots, lai iegūtu 2. izdevumu kategorijas koriģēto maksimālo apakšsummu, jo DFS maksimālie apjomi tiek izteikti tikai miljonos euro. Izmantojot vienīgi šo noapaļošanas procedūru, var nodrošināt, ka DFS maksimālā apakšsumma vienmēr ir lielāka nekā ELGF izmaksu finansēšanai pieejamais neto atlikums. Tā rezultātā radusies nelielā starpība neveido pieejamo rezervi, bet izriet vienīgi no noapaļošanas darbības, jo DFS tabulā visi skaitļi ir jānorāda miljonos euro. Katrā ikgadējā budžetā Komisija izmantos ELGF izmaksu finansēšanai pieejamā neto atlikuma precīzās summas. Šī pati pieeja tika piemērota DFS iepriekšējās tehniskajās korekcijās. Turpmākajā tabulā ir redzami neto rezultāti pārvietojumu kārtām starp abiem KLP pīlāriem un to ietekme uz 2. izdevumu kategorijas maksimālajām apakšsummām. 3.Maksājumu vispārējā rezerve (GMP) Saskaņā ar DFS regulas 5. pantu Komisija koriģē maksājuma maksimālo apjomu attiecībā uz 2015.–2020. gadu, palielinot to par summu, kas vienāda ar starpību starp veiktajiem maksājumiem un DFS maksājumu maksimālo apjomu par n-1 gadu. Ikvienu augšupejošu korekciju pilnībā kompensē ar maksājumu maksimālās summas attiecīgu samazinājumu n-1 gadam salīdzināmās 2011. gada cenās. Tehniskajā korekcijā par 2016. gadu 2014. gada atlikusī rezerve (104 miljoni euro faktiskajās cenās) tika pārcelta uz 2015. gadu (106 miljoni euro faktiskajās cenās), un maksimālie apjomi tika attiecīgi koriģēti. Tehniskajā korekcijā par 2017. gadu 2015. gada atlikusī rezerve (1288 miljoni euro) tika pārcelta uz 2018.–2020. gadu. Tehniskajā korekcijā par 2018. gadu 2016. gada atlikusī rezerve (13 991 miljons euro) tika pārcelta uz 2018.–2020. gadu. Šā gada tehniskajās korekcijās aprēķina 2017. gada maksājumu vispārējo rezervi. Maksājumi attiecībā uz citiem īpašajiem instrumentiem tiek uzskatīti par tādiem, kas pārsniedz DFS maksimālos apjomus. 2017. gada maksājumu maksimālais apjoms bija 142 906 miljoni euro faktiskajās cenās. Pēc izmantotās summas no neparedzēto izdevumu rezerves 2014. gadā (2818,2 miljoni euro) kompensēšanas ietvaros, atlikušais maksājumu maksimālais apjoms, ko izmanto salīdzināšanai, ir 140 087,8 miljoni euro. Maksājumi, kas veikti 2017. gadā, sasniedz 126 486,6 miljonus euro. Šo summu veido veiktie maksājumi no maksājumu apropriācijām, kas atļautas 2017. gada budžetā (124 690,6 miljoni euro), un pārnesumi no 2017. gada uz 2018. gadu (1 796,0 miljoni euro). Maksājumi attiecībā uz īpašajiem instrumentiem neietilpst veiktajos maksājumos (2713,3 miljoni euro, ko veido 2713,1 miljons euro veikto maksājumu un 0,2 miljoni euro pārnesumu). Tāpēc veiktie maksājumi, kas ņemti vērā maksājumu vispārējās rezerves aprēķināšanai, ir 123 773,3 miljoni euro (124 690,6 miljoni euro + 1 796,0 miljoni euro — 2 713,3 miljoni euro). Lai aprēķinātu 2016. gada maksājumu vispārējo rezervi, visi pārnesumi no 2016. gada uz 2017. gadu tika uzskatīti par veiktiem, bet ne visi no tiem faktiski tika veikti. Dzēstie pārnesumi attiecīgi jāpievieno aprēķinam, jo tie faktiski nozīmē nepietiekamu izpildi. Dzēstie pārnesumi no 2016. gada uz 2017. gadu ir 99,3 miljoni euro, no kuriem 0,04 miljoni euro paredzēti īpašiem instrumentiem. Dzēsto pārnesumu kopējā summa, kas tiek ņemta vērā, tādējādi ir 99,2 miljoni euro. Atlikusī rezerve 2017. gada maksājumu maksimālā apjoma ietvaros ir 16 413,7 miljoni euro faktiskajās cenās (t. i., 142 906 miljoni euro – 2818,2 miljoni euro - 123 773,3 miljoni euro + 99,2 miljoni euro). Tāpēc 2017. gada maksimālais apjoms ir samazināts par 16 414 miljoniem euro faktiskajās cenās jeb 14 575 miljoniem euro 2011. gada cenās. Saskaņā ar DFS regulas 6. panta 2. punktu 2 % gada deflatoru izmanto, lai aprēķinātu maksājumu vispārējo rezervi un maksimālo apjomu attiecīgo korekciju. Maksājumu vispārējā rezerve tiek pārcelta uz maksājumu maksimālo apjomu 2019. un 2020. gadam. 2011. gada cenās 6379 miljoni euro tiek pārcelti uz 2019. gadu (sasniedzot maksimālo atļauto summu 11 miljardi euro 2011. gada cenās), un 8196 miljoni euro tiek pārcelti uz 2020. gadu (par 183 miljoniem euro mazāk nekā 13 miljardu euro maksimālā korekcija). Tas atbilst pieaugumam faktiskajās cenās par 7474 miljoniem euro 2019. gadā un par 9795 miljoniem euro 2020. gadā. Tāpēc kopējais maksājumu maksimālais apjoms 2014.–2020. gadam, izsakot 2011. gada cenās, saglabājas nemainīgs, bet, izsakot faktiskajās cenās, maksājumu maksimālais apjoms palielinās par 855 miljoniem euro. Turpmāk tabulā ir sīkāka informācija par maksājumu vispārējās rezerves aprēķinu 2017. gadam. Turpmāk tabulā parādītas maksājumu maksimālo apjomu attiecīgās korekcijas.

4.Īpaši instrumenti Papildus izdevumu maksimālajiem apjomiem, par kuriem vienojās 2014.–2020. gada finanšu shēmā, ir pieejami vairāki instrumenti. Šo instrumentu mērķis ir nodrošināt ātru reaģēšanu uz ārkārtas vai neparedzētiem notikumiem un radīt lielāku elastību, nekā paredzēts noteiktajos izdevumu maksimālajos apjomos, ievērojot noteiktas robežas. 4.1.Rezerve palīdzībai ārkārtas gadījumos Saskaņā ar grozītās DFS regulas 9. pantu no rezerves palīdzībai ārkārtas gadījumos var mobilizēt ne vairāk kā 300 miljonus euro gadā 2011. gada cenās vai 351,5 miljonus euro 2019. gadā faktiskajās cenās (2301,4 miljoni euro visā laikposmā faktiskajās cenās). Iepriekšējā gadā neizmantoto summu var pārnest uz nākamo gadu. Pārnesumi no 2017. gada uz 2018. gadu ir 61,7 miljoni euro. Turpmāk tabulā ir sīkāka informācija par rezerves palīdzībai ārkārtas gadījumos gadā pieejamo summu un izmantojumu kopš 2014. gada. 4.2.Eiropas Savienības Solidaritātes fonds Saskaņā ar DFS regulas 10. pantu no Eiropas Savienības Solidaritātes fonda var mobilizēt ne vairāk kā 500 miljonus euro gadā 2011. gada cenās vai 585,8 miljonus euro 2019. gadā faktiskajās cenās (3944,7 miljoni euro visā laikposmā faktiskajās cenās). Iepriekšējā gadā neizmantoto summu var pārnest uz nākamo gadu. Pārnesumi no 2017. gada uz 2018. gadu ir 140,8 miljoni euro. Nekādas summas netika dzēstas 2017. gada beigās. No 2018. gada daļas 294 miljonus euro piešķīra 2017. gadā, lai vajadzībām nodrošinātu pietiekamu finansējumu (zemestrīces Itālijā). Turpmāk tabulā ir sīkāka informācija par Eiropas Savienības Solidaritātes fonda gadā pieejamo summu un izmantojumu kopš 2014. gada. 4.3.Elastības instruments Saskaņā ar grozītās DFS regulas 11. pantu no elastības instrumenta var mobilizēt ne vairāk kā 600 miljonus euro gadā 2011. gada cenās vai 703 miljonus euro 2019. gadā faktiskajās cenās (4315 miljoni euro visā laikposmā faktiskajās cenās). Iepriekšējos trijos gados neizmantotās gada summas var pārnest. Saskaņā ar 6. panta 1. punkta f) apakšpunktu, kurā minēta atsauce uz 11. panta 1. punkta otro daļu, katru gadu, sākot no 2017. gada, elastības instrumentam pieejamo ikgadējo apjomu palielina par summu, kas līdzvērtīga Eiropas Savienības Solidaritātes fondam un Eiropas Globalizācijas pielāgošanās fondam piešķirtā ikgadējā apjoma daļai, kura ir dzēsta iepriekšējā gadā. Turpmāk tabulā ir sīkāka informācija par elastības instrumenta gadā pieejamo summu un izmantojumu kopš 2014. gada. 4.4.Eiropas Globalizācijas pielāgošanas fonds